Vasvár Város Képviselő-testülete

**J e g y z ő k ö n y v**

Vasvár Város Önkormányzata Képviselő-testülete 2017. június 1-jén megtartott rendkívüli üléséről

**Határozatok:**

 **147.** Kezességvállalás a Vasvári Városfejlesztési Nonprofit Kft részére az iparterület fejlesztésre kapott TOP pályázati támogatás esetleges visszafizetésére

 **148.** Hozzájárulás ahhoz, hogy a Vasvári Városfejlesztési Nonprofit Kft az iparterület fejlesztési projekt megvalósítására támogatási szerződést kössön.

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2017. június 1-jén megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál és Galambos István tanácsnokok, Gergye Rezső képviselő (5 fő)

**Távolmaradását előre bejelentette:** Dr. Fabók Tibor és Unger József képviselők (2 fő)

**Tanácskozási joggal jelen voltak:**

 Dr. Ódor Ildikó jegyző,

 Pálláné Dr. Lakics Erika aljegyző,

 Kónya Emília és Varga Zoltán osztályvezetők.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbiak szerint jóváhagyta azt:

1. Előterjesztés a Vasvári Városfejlesztési Nonprofit Kft „Iparterület fejlesztése Vasváron“ megnevezésű pályázatához kapcsolódó támogatási szerződés megkötésének jóváhagyására, valamint támogatás visszafizetésének biztosításaként kezességvállalásra

Előadó: TÓTH BALÁZS polgármester

1. **napirendi pont:**

**Előterjesztés a Vasvári Városfejlesztési Nonprofit Kft „Iparterület fejlesztése Vasváron“ megnevezésű pályázatához kapcsolódó támogatási szerződés megkötésének jóváhagyására, valamint támogatás visszafizetésének biztosításaként kezességvállalásra**

**Tóth Balázs polgármester** kiemelte, az iparterület fejlesztésére nem az önkormányzat, hanem a Vasvári Városfejlesztési Nonprofit Kft pályázott. A pályázat nyert, megkapta az igényelt 800 millió forintot. A támogatási szerződés megkötése feltételhez kötött. A kft-nek biztosítékot kell nyújtani a támogatás visszafizetésére, amire támogatás visszavonása, támogatási szerződéstől történő elállás, illetve szabálytalanság esetén kerülhet sor. Kft esetén az önkormányzat, mint 100 %-os tulajdonrésszel rendelkező tulajdonos vállalhat kezességet a támogatás visszafizetésére. Az előterjesztés első határozati javaslata erre irányul. A második határozati javaslat a támogatási szerződés Kft általi megkötéséhez való hozzájárulást tartalmazza.

Kérdésre válaszolva elmondta, hogy a támogatási összegből készül egy út az iparterületen, ami a kamionforgalmat elbírja, létesül egy trafó, ami több 10 mFt-ba kerül, valamint 3 db 1000 m2-es csarnok, melynek darabja 100 mFt körüli összegbe kerül.

Több kérdés, hozzászólás nem lévén először szavazásra tette fel az előterjesztés első határozati javaslatát, ami a kezességvállalás biztosítására vonatkozik.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**147/2017.(VI.01.) számú képviselő-testületi határozat:**

Vasvár Város Önkormányzata, mint a Vasvári Városfejlesztési Nonprofit Kft. 100%-ban tulajdonrésszel bíró tulajdonosa „a 2014-2020 programozási időszakban az egyes európai uniós alapokból származó támogatások felhasználásának rendjéről” szóló 272/2014. (XI. 5.) Korm. rendelet (továbbiakban: rendelet) **83.§-ának (1) bekezdése c.) pontja alapján kezességet vállal** a Vasvári Városfejlesztési Nonprofit Kft. részére nyújtott 800 000 000,-Ft összegű támogatás visszafizetésére, amennyiben a visszafizetésre a rendelet 83.§-ának (1) bekezdésében meghatározott esetekben, így támogatás visszafizetése, támogatás visszavonása, támogatási szerződéstől történő elállás, illetve szabálytalanság esetén kerül sor.

**Határidő:** azonnal

**Felelős:** Tóth Balázs polgármester

**Tóth Balázs polgármester** ezután szavazásra bocsátotta az előterjesztés második határozati javaslatát, ami a támogatási szerződés megkötésére vonatkozik.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**148/2017.(VI.01.) számú képviselő-testületi határozat:**

Vasvár Város Önkormányzata hozzájárul ahhoz, hogy a Vasvári Városfejlesztési Nonprofit Kft. (székhely: 9800 Vasvár, Alkotmány u.1.) „Iparterület fejlesztése Vasváron“ projekt megvalósítása érdekében az előterjesztés 1. számú mellékletében szereplő támogatási szerződést megkösse.

**Határidő:** azonnal

**Felelős:** Tóth Balázs polgármester

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző